cyanic-selkie/wikianc huggingface dataset:
Asterix og styrkedråpene
Handlingen
Handlingen begynner i den lille gallerlandsbyen, der trollmann Miraculix knekker gullsigen sin på et eiketre. Han forklarer at mistelteinen må kuttes med gullsigd for å bevare sin magiske kraft. Mirakulix legger også vekt på at de beste gullsigdene finnes i Lutetia (Paris) og lages av Amerix. Obelix er en fjern fetter av Amerix, og dermed drar Asterix og Obelix for å kjøpe en gullsigd. På et vertshus i begynnelsen blir de advart om at det blir meget vanskelig å få tak i gullsigder i Lutetia. Da de kommer til Lutetia, som ser ut som en langt større utgave av landsbyen, er huset og butikken til Amerix stengt. En nabo ber dem ikke lete etter ham før han nervøst stenger døren. På et vertshus i nærheten blir de kastet ut av verten da de spør om det, og kort etter stenger han. Verten går til en adresse og forteller en relativt stor kar ved navn Hammerix at to «turister» leter etter Amerix. Hammerix oppsøker Asterix og Obelix og forteller at han er bestevennen til Amerix, men at Amerix har flyttet. Han tar dem med til et hemmelig vertshus der de kan få gullsigder til «spottpris». De møter eieren av vertshuset, Suksessix, som tilbyr en sigd for tre tusen gullstykker, som er altfor dyrt. Det fører til slåsskamp, De blir ført til en ikke navngitt centurion og igjen derfra til prefekt Araneus Scricullus, en verdenstrett figur som lar dem gå fordi de er så kjedelige. På vei ut forklarer den hjelpsomme centurionen at de mistenker at det finnes en bande som vil ta kontroll over gullsigder foran trollmannkongressen.
Stein A. Evensen
Stein A. Evensen (født 25. oktober 1942) er en norsk lege og professor emeritus ved Universitetet i Oslo.
Karriere
Evensen tok medisinsk embetseksamen ved Universitetet i Oslo (UiO) i 1968 og doktorgrad i medisin ved UiO i 1972. Han ble kandidat i helseadministrasjon ved UiO 1997. Fra 1973 til oppnådd aldersgrense var Evensen ansatt ved Medisinsk avdeling, Rikshospitalet. Evensen startet sin vitenskapelige løpebane som studentstipendiat, og ble etter medisinsk embedseksamen ansatt som assistant professor ved Biological Science Center, Boston University. Etter retur til Norge ledet han forskningsgrupper ved Rikshospitalet. Han ble professor i indremedisin ved Rikshospitalet 1992. I årene 1998 til 2006 var han dekanus ved Det medisinske fakultet, Universitetet i Oslo. Evensen ble innvalgt i Det norske Videnskaps-Akademi i 1997. Han var leder av Regional komite for forskningsetikk i Helseregion Sør-Øst fra 2007 til 2013. Evensen er spesielt opptatt av prioritering av helsetjenester, og han satt i Lønning II-utvalget som utarbeidet nye retningslinjer for prioriteringer i helsevesenet.
Asterix og styrkedråpene
Handlingen
Verten som stengte vertshuset solgte vertshuset for «en håndfull penger» og rømte byen. De tar ham igjen, og han innrømmet at han ble truet til å si fra til Hammerix dersom noen spute etter Amerix. Asterix og Obelix drar dermed tilbake til Lutetia for å finne Hammerix. De bryter seg inn og ransaker det tomme huset. Detter fører til at de dermed blir arrestert igjen. I fengselet forteller en forfyllet fange at Hammerix pleide å møte Suksessix under den store gravsteinen. Dermed bryter Asterix og Obelix seg ut av fengselet, blir dratt opp til prefekten igjen for å forstyrre matroen og får gå fordi prefekten nesten morer seg. Asterix og Obelix går på leting etter den store gravsteinen i skogene utenfor Lutetia, og finner den ved en tilfeldighet. Fra et tre rett over ser de at Hammerix og Suksessix møtes og så forsvinner. Obelix oppdager ved en tilfeldighet den hemmelige inngangen til en hule og oppdager der mange gullsigder. Deretter blir de angrepet av Suksessix' menn. Dette ender med at Asterix og Obelix banker opp samtlige, men Suksessix kommer seg unna. Hammerix innrømmer det lille han vet, blant annet at Suksessix selv ikke er sjefen for operasjonen, men det er noen svært høyt oppe.
Stein A. Evensen
Karriere
Evensen ble i 2017 gjort til kommandør av St. Olavs Orden.
Evensen var gift med Åsa Rytter Evensen frem til hun døde i 2015.
Asterix og styrkedråpene
Handlingen
Tilbake i Lutetia finner de Suksessix, men da de jager ham, blir de igjen arrestert av romerne, men rømmer igjen. Da de for tredje gang blir fortalt av slaven til prefekten at prefekten vil vite hvem som skriker, løper de over slaven og løper rundt i palasset til de oppdager prefekten sammen med Suksessix. Centurionen har tatt dem igjen, men Asterix anklager prefekten for svartebørshandel foran centurionen, en anklage prefekten likegyldig innrømmer. Han forteller med samme likegyldighet at Amerix er nede i smia, og Asterix og Obelix løper ned dit. Etterhvert kommer centurionen og beordrer at Amerix skal løses fra lenkene, mens Suksesix og prefekten legges i lenker. Prefekten synes det hele er et eventyr, og ser frem til å ro galeier eller bli kastet til løvene. Asterix får gratis med seg en gullsigd, den beste Amerix har, som takk for hjelpen.
Personer og karikaturer
Dette er en oversikt over noen av de mest sentrale personene som dukker opp (listet etter første gang de dukker opp):
Hunden Idéfix dukker ikke opp i denne fortellingen, noe heller ikke piratene gjør. Ettersom dette er album nummer 10 i Norge, betyr det at begge har dukket opp i den norske kronologien (begge kommer i nummer 2, Asterix og Kleopatra). Forskjellen i høyde mellom Asterix og Obelix er ikke så stor som i senere numre. Trubadurix har også varierende hårfrisyre, fra gråblå i begynnelsen til gult på slutten. Dette er også første gang han bindes sammen og dermed ikke får være med på festen etter tradisjonell nummerering.
Rollefiguren Arianus Scriculus er basert på den anmerikanske skuespilleren Charles Laughton. Ettersom det ikke var noen parodier i Asterix og hans tapre gallere, er dette sannsynligvis den første kjente parodien i Asterix.
Esperanza Spalding
I oppveksten i Portland på vestkysten, ble hun fanget av Yo Yo Ma, en cellist som da hun var fire år. Som femtenåring ble hun konsertmester for et kammerorkester i hjemstaten Oregon. Utdannelsen har hun i jazz fra Portland State University og Berklee College of Music. Hennes andre album het Esperanza og toppet Billboard i flere titalls uker i 2009. Ved Canal Street (festival) i Arendal var hun i 2010, forøvrig samme året hun gjestet Nordland Musikkfestuke i Bodø by. Etter å ha fått Grammy for den vanskelige tredjeplata Chamber Music Society i 2011, var hun ved Nattjazz i Bergen i 2012. Så protesterte hun i 2013 på Guantánamobukten fangeleir med We Are America. Hun var ved Moldejazz i 2007, i 2008 på turne innom blant andre byene Bergen og Trondheim, og 2016 igjen på Moldejazz' utescener. Spalding spiller både ståbass og hengebass mens hun synger.
Hun er blitt rangert som nummer 45 på Rolling Stone sin liste The 50 Greatest Bassists of All Time.
Skalmann
Skalmann, eller Skallmann, er en skilpadde og tegneseriefigur som er med i tegneserien Bamse. I tegneserien er den oppfinnsomme vennen til Bamse. Han bor i et gult hus, der han også oppbevarer alle oppfinnelsene som han har lagd.
VM i bryting 1971
VM i bryting 1971 (verdensmesterskapet i bryting) ble arrangert i Sofia i Bulgaria i 1971.
Jorge Chávez internasjonale lufthavn
Jorge Chávez internasjonale lufthavn (spansk: Aeropuerto Internacional Jorge Chávez) er hovedflyplassen for Lima og Perus travleste flyplass. Den er beliggende i Callao, 11 kilometer fra Limas sentrum. Den betjente 15 millioner reisende i 2013 og tjente som nav for flyselskapene Avianca Peru, LAN Peru, Peruvian Airlines, Star Perú og LC Perú. Flyplassen har én rullebane, nummer 15/33, som er 3507 meter lang.
Ikopista
Ikopista er en slekt av biller som tilhører familiegruppen bladbiller (Chrysomelidae). Det er kjent én art.
Utbredelse
Arten er utbredt på Madagaskar.
Stuping under Sommer-OL 2008 – 10 meter synkronstup menn
Herrenes 10 meter synkron i stup under Sommer-OL 2008 fant sted den 11. august 2008 på Beijing nasjonale vannsportsenter.
Trujillanos FC
Trujillanos FC er en fotballklubb fra Valera i Venezuela som spiller i toppserien Primera División Venezolana. De har vunnet serien 1 gang og cupen 2 ganger.
Greenwich Foot Tunnel
Greenwich Foot Tunnel er en gangtunnel under Themsen mellom Cutty Sark Gardens på Greenwich i sør og Island Gardens på Isle of Dogs i nord i det østlige London. Tunnelen åpnet i 1902, og ble bygget for å lette adkomsten for arbeidere bosatt på sørsiden til arbeidsplassene på Isle of Dogs. Royal Borough of Greenwich har ansvaret for driften av tunnelen, på vegne av London Borough of Tower Hamlets. Nærmeste Docklands Light Railway-stasjon er Island Gardens i nord og Cutty Sark i sør. Tunnelen er åpen hele døgnet. Den brukes av om lag 1 200 000 mennesker hvert år, hvorav syklister utgjør halvparten.
Historie
I 1896 begynte London City Council (LCC) å vurdere spørsmålet om flere elvekryssinger i Øst-London. Arbeiderklassepolitikeren Will Crooks, leder av brokomiteen i LCC, var sentral i prosessen. Han argumenterte for en gangtunnel under Themsen slik at dokkarbeiderne som bodde på sørsiden enkelt kunne komme seg til arbeid på nordsiden. Et av forslagene som ble diskutert var en gangtunnel mellom Greenwich og Isle of Dogs som skulle erstatte en privateid ferjetjeneste. Den eksisterende ferjetjenesten var svært upålitelig, og en tunnel ble vurdert å være til stor nytte for befolkningen på begge sider av Themsen. I juni 1896 godkjente LCC planene til Alexander Binnie (deres egen ingeniør) om en støpejernstunnel mellom Island Gardens og Greenwich. Parlamentet ga grønt lyst, og i februar 1899 ble et anbud på bygging fra J. Cochrane & Son på 109 500 pund akseptert. Arbeidene startet samme år, på nordsiden av Themsen. Innledningsvis gikk arbeidet sakte på grunn av forsinkete maskiner og materialer. Men fra mai 1900 gikk arbeidet raskt, hovedsakelig på grunn av de gunstige grunnforholdene (leire og sand) og på grunn av tidligere erfaring med tunnelarbeid. Tunnelen ble åpnet 4. august 1902. Planer om en formell åpningsseremoni ble forlatt, siden arbeidene med lys og heis ikke var fullført. Den totale kostnaden for å bygge tunnelen var 179 705 pund, inkludert 58 000 pund til kjøp av grunn og kompensasjon til ferjeselskapet. Heiser ble installert i 1904. I februar 1905 ble tunnelen brukt av 9 000 personer ukentlig.
Tunnelen
Tunnelen er 371 meter lang, og er bygget av ringer laget av støpejern. Boltene som holder ringene sammen ble brukt sammen med skiver (pakninger) av bly for å sikre en helt tett skjøt. Et 30 cm lag med sement ble så lagt innenfor støpejernsringene. På sementen ble det lagt 200 000 hvite, glaserte fliser. Gulvet er belagt med steinheller. Under gulvet finnes det plass til rør. Den ytre diameteren er 3,9 meter. Under et bombeangrep i september 1940 ble en del av støpejernringene i nordenden skadet, og disse ble reparert med et nytt sett av støpejernringer. Det reparerte området har en noe mindre innvendig diameter enn resten av tunnelen. I hver ende av tunnelen er det et rundt hus med kuppeltak som fungerer som inngangsparti. Begge inngangspartiene er fredet. De opprinnelige heisene ble skiftet ut i 1994. Disse ble i sin tur skiftet ut med nåværende heiser i 2010.
Nyere oppussingsarbeider
I 2009 ble det igangsatt oppussingsarbeider. Prosjektet var et samarbeid mellom Departement of Transport og daværende London Borough of Greenwich. I april 2011 var arbeidene langt fra ferdige, slik de skulle ha vært. På grunn av gjenåpningen av Cutty Sark og sommer-OL i London fortsatte arbeidene. Greater London Authority overtok ansvaret for oppussingsarbeidene. Forsinkelsene ble møtt med kritikk fra London Assembly.
Høsten 2011 beklaget bydelsmyndighetene i Royal Borough of Greenwich at arbeidet med å pusse opp tunnelen var blitt forsinket. Arbeidet var opprinnelig planlagt å være ferdig våren samme år. Etter å ha vært stengt i to år ble tunnelen gjenåpnet i april 2012. Kort tid etter innrømmet Royal Borough of Greenwich at arbeidene fremdeles ikke var ferdig. I august 2012 ble tunnelen midlertidig stengt på grunn av en uvanlig lukt. I oktober 2013 meldte ansvarlig bydel at det var valgt en ny entreprenør for oppussingsarbeidene, og at arbeidene nå gikk inn i sin avsluttende fase. Ingen avsluttende dato ble oppgitt, kun at arbeidene skulle fullføres så snart som mulig.
Shimane (prefektur)
Shimane (japansk: 島根県 – Shimane-ken) er et prefektur i Chūgokuregionen på den japanske øya Honshū. Hovedstaden er Matsue.
Lewis Clive
Clive ble olympisk mester i roing i OL i 1932 i Los Angeles. Han vant toer uten styrmann sammen med Hugh Edwards.
Ola var fra Sandefjord
«Ola var fra Sandefjord» er en norsk slagerlåt. Den ble gjort kjent av Johnny Band i 1965, da den solgte nesten 50 000 eksemplarer.
Sangen ble komponert av Albert Edvin Pedersen i 1929, mens teksten ble skrevet av Per Kvist. Den var opprinnelig en foxtrot, og ble utgitt samme år av revyartisten Einar Rose.
John Klemetsen og Johnny Bands versjon av sangen var i beatsjangeren. Den ble først fremført på Park Hotell i Sandefjord i 1965, og den påfølgende singelutgivelsen ble raskt en av Norges mest solgte.
Eliteserien i ishockey for menn 1993/94
Eliteserien i ishockey for menn 1995/96 var den 58. sesongen i det øverste nivået i ishockey i Norge. Seriespillet bestod av to deler. Del en var en grunnserie med 10 lag der de åtte beste lagene gikk videre til eliteserien del 2, og de to nederste måtte ut i sluttspillserien i 1. divisjon. I del 2 vil lagene som endte nummer 1 til 4 begynne med henholdsvis 4, 3, 2 og 1 poeng. De seks øverste i Eliteserien del 2 gikk til sluttspill og de to nederste spilte kvalifisering mot de to beste fra sluttspillserien i 1. divisjon.
Poengligaen i Eliteserien
Martin Åhlberg, Storhamar       47  23   70 Rob Doroshuk, Trondheim         33  33   66 Espen Knutsen, Vålerenga        33  32   65 Dallas Gaume, Trondheim         25  38   63 Wayde Bucsis, Trondheim         36  24   60 Trond Magnussen, Stjernen       30  30   60 Ole Eskild Dahlstrøm, Storhamar 22  32   54 Erik Kristiansen, Storhamar     21  32   53 Igor Mishukov, Sparta           32  20   52 Geir Hoff, Lillehammer          27  33   50
Prebz og Dennis: The Movie
Prebz og Dennis: The Movie er en norsk dokumentar/komediefilm fra 2017 regissert av Kaspar Synnevåg. Filmen følger Preben Fjell og Dennis Vareide fra YouTube-kanalen Prebz og Dennis gjennom diverse stunts og påfunn.
Filmen fikk generelt dårlig mottakelse i pressen med terningkast to fra anmeldere fra NRK P3s Filmpolitiet, Dagbladet og VG mens Adresseavisens anmelder ga den terningkast fire. Filmen var en av tre finalister til Folkets Amanda foran Amandaprisen 2018. Den ble også nominert til Kanonprisen 2017 i klassen beste foto ved Nils J. Nesse.
Notospira
Notospira er en slekt av biller i delgruppen (underfamilien) sandjegere i familiegruppen løpebiller.
Utbredelse
Slekten er utbredt i Sørøst-Asia (Myanmar).
AD Vos Esperança
AD Vos Esperança er en fotballklubb fra Dili på Øst-Timor som spiller i toppserien Super Liga Timorense.
Teddy Midttun
Teddy Midttun (født 16. mai 1984 på Hamar) er en norsk tidligere ishockeyspiller. Moderklubben er Storhamar Dragons og han har spilt for Furuset der han også var kaptein. Han scoret to ganger for Storhamars A-lag. Begge målene kom mot Stjernen med omtrent nøyaktig ett års mellomrom. Midttun la opp i 2010.
B612 Foundation
B612 Foundation er en privat amerikansk stiftelse som arbeider for å beskytte jorden mot et kosmisk nedslag. Stiftelsen ble etablert i 2002 og det opprinnelige målet var å innen 2015 endre banen til en asteroide. Stiftelsen arbeider nå med å finansiere og skyte opp et romteleskop som kan søke etter asteroider. Stiftelsens navn kommer fra boken Den lille prinsen av den franske forfatteren Antoine de Saint-Exupéry.
Qajrat Kelimbetov
Qajrat Nematuly Kelimbetov (kasakhisk: ; født 28. januar 1969 i Almaty) var sentralbanksjef for Kasakhstans nasjonalbank fra 1. okbober 2013 til 2. november 2015, og var før dette visestatsminister i Kasakhstan.
Han er gift og har to barn. Han tilhører partiet Nur Otan, som er Kasakhstans største politiske parti.
Utdanning og yrkeskarriere
Kelimbetov er utdannet fra Statsuniversitetet i Moskva i 1993, der han tok spesialisering innen matematikk. I 1996 gikk han ut fra Kazakh Management Academy, og i 1998 Georgetown University of Washington.
I 1993 begynte han å jobbe ved Kazakh State University. Han gikk deretter til stillingen som Senior Expert i Supreme Economic Council for Kasakhstans president i 1996, før han året etter ble visedirektør i Direktoratet for strategisk planlegging (Agency for Strategic Planning). Han jobbet igjen for Kasakhstans president fra 1998 til 1999, og fra 1999 til 2001 ledet han Direktoratet for strategisk planlegging.
Åarjel-saemieh
Åarjel-saemieh (sørsamisk for Samer i Sør) er en årbok som utgis av museet Saemien Sijte på Snåsa. Museet og årboka har til formål å drive med dokumentasjon, bevaring, forskning og formidling av sørsamenes historie og kultur.
Qajrat Kelimbetov
Utdanning og yrkeskarriere
Han var Kasakhstans visestatsminister fra januar 2012 til oktober 2013. Da Grigori Martsjenko trakk seg som sentralbanksjef ble Kelimbetov utnevnt som ny sentralbanksjef, 1. oktober 2013. Han hadde denne stillingen til 2. november 2015, da Daniyar Akishev overtok som sentralbanksjef.
Åarjel-saemieh
Årboka utgis hvert tredje år; første gang i 1983. Redaktør for årboka har vært museets direktør, fra Sverre Fjellheim (1980–98) til Birgitta Fossum (2010–). Blant forfatterne i årboka kan nevnes Knut Bergsland, Johannes Falkenberg, Anders Løøv, Sig Britt Persson, Maja Dunfjeld, Martha Jåma, Leif Pareli, Inger Zachrisson, Bierna Bientie og Gro Ween.
Museet utgir også andre bøker med dokumentasjon av sørsamisk historie.
4. divisjon fotball for menn 2016
4. divisjon fotball for menn 2016 var det femte nivået i norsk fotball 2016.
Opp- og nedrykk
Opp: Ingen lag rykket opp. De beste lagene forble i nivå 5 i norsk fotball, men enkelte har brukt termen rykket opp til Kretsligaen.
Ned: Nedrykk ble bestemt kretsvis for å fylle avdelingene med lag i 2017. Det var større nedrykksandel enn vanlig denne sesongen fordi 4. divisjon kuttes fra 26 til 24 avdelinger, og 108 lag rykker ned fra 3. divisjon på grunn av halvering av denne divisjonen foran 2017-sesongen.
Målskårere
47 mål
43 mål
33 mål
29 mål
Liste over kulturminner i Tokke
ID-nummer består av et lenket tall som går direkte til det aktuelle kulturminnet i Kulturminnesøk.
Tottori (prefektur)
Tottori (japansk: 鳥取県 – Tottori-ken) er et prefektur i Chūgokuregionen på den japanske øya Honshū. Hovedstaden er Tottori.
Staten Somaliland
Staten Somaliland var en kortvarig selvstendig stat på Afrikas horn som eksisterte i fem dager mellom selvstendigheten fra Storbritannia (tidligere Britisk Somaliland) den 26. juni 1960 og sammenslåingen med Republikken Somalia den 1. juli 1960.
I den korte tiden staten eksisterte fryktet en bråk med etiopiske stammer.
Republikken Somaliland, en de facto selvstendig republikk som er anerkjent som del av Somalia, anses internt å være en egen stat som etterfulgte staten Somaliland. Det internasjonale samfunnet har imidlertid bare anerkjent den som en autonom region innen Somalia.
Jevgenja-klassen
Jevgenja-klasse minesveiper er en gruppe av minesveiper e bygget for den sovjetiske marinen og eksportkunder mellom 1967 og 1980. Den sovjetiske betegnelsen var "рейдовый тральщик проекта 1258" eller Prosjekt 1258 Korund.
Design
Disse var små minesveipere bygget for innaskjærs arbeid. Skrogene var laget av glassfiberarmert plast.
EM i padling 2006
EM i padling 2006 (europamesterskapet i padling) ble arrangert i Račice i Tsjekkia i 2006.
Chuanqi
Chuanqi kan sikte til:
Tellebord
Et tellebord er et hjelpemiddel tidligere brukt til å utføre enkle beregninger: addisjon, subtraksjon, multiplikasjon og divisjon. Det er den eldste kjente form for redskap til å telle med og til aritmetiske operasjoner, når en ser bort fra hender og fingre og andre primitive hjelpemidler. Tellebordet var en forløper for abakusen og mye brukt i middelalderen til praktiske beregninger.
Utforming
Tellebordet var en plate laget av stein eller tre, og løse perler, steiner, trestykker eller farget sand ble lagt og flyttet på brettet for å utføre beregninger. På bordet ble et sett av parallelle linjer brukt til å markere tiere, som 1, 10, 100 og 1000. Vanligvis ble linjene plassert horisontalt i forhold til brukeren, med linjen for 1 nærmest brukeren.
For å indikere et gitt tall ble steinene plassert på og mellom linjene. En stein plassert mellom to linjer ble brukt for å markere 5, 50, 500, ... Tallet 218 kunne representeres ved å legge tre steiner på ener-linjen, én stein mellom ener- og tier-linjen, én stein på tier-linjen og to steiner på hundre-linjen.
Ordet «kalkulere» betyr opprinnelig «å bruke småstein». Det latinske ordet calculus betyr «småstein». Roten i dette ordet, «calx», er den samme som i kalk.
Addisjon
For å legge sammen to tall var det kun nødvendig å vite hvordan et tall var representert på brettet, kunne telle til fem samt legge sammen tall under fem. De to tallene som skulle summeres ble lagt ut adskilt, men ved siden av hverandre på brettet. På hver linje og for hvert linje-mellomrom summerte en antallet steiner, og resultatet ble brukt til å legge ut et nytt tall - summen. Fikk en flere enn fem steiner på en linje, ble fire fjernet og én stein flyttet opp på mellomrommet over. Fikk en to steiner i et mellomrom, ble én stein fjernet og én flyttet opp på linjen over.
Eksempelet til høyre viser tre stadier i summasjonen 218 + 44 = 262. I første trinn legges ut de to addendene, og deretter summeres linje for linje og mellomrom for mellomrom. I tredje trinn reorganiseres steinene på de ulike nivåene.
Subtraksjon
For å subtrahere to tall ble igjen begge tallene lagt ved siden av hverandre på brettet. For hver linje og mellomrom legger en ut svaret, ved å trekke antall steiner i den andre tallet fra antallet i det første. En kan da komme i en situasjon at en må «låne» en stein fra linjen eller mellomrommet over, og da gjøre om denne til henholdsvis fem eller to steiner.
Eksempelet til høyre viser stadier i utføring av beregningen 218 - 44 = 174. I første trinn legges ut subtrahenden 218 og minuenden 44. I trinn to er siffer i subtrahenden gjort om, ved å låne fra nivået over, og deretter er differensen beregnet.
Multiplikasjon
For å multiplisere et tall a med 10 er det tilstrekkelig å kopiere representasjonen av a på ett linjenivå høyere. Tilsvarende kan en multiplisere med 100 ved å kopiere det opprinnelige tallet to linjenivå opp.
Divisjon
Divisjon var komplisert å utføre med tellebordet, og flere forskjellige metoder var i bruk. Brukeren måtte være i stand til å gjette antall tier-potenser i svaret og så bruke subtraksjon til å bryte ned beregningen.
Historie
Ikke mange tellebord er bevart, på grunn av det forgjengelige materialet som ofte ble benyttet for å lage dem.
Det eldste kjente tellebordet er Salamistavlen, funnet på den greske øya Salamis i 1899. Brettet er datert til ca. 300 f.Kr., og det er antatt at brettet opprinnelig har vært benyttet av babylonere som spillebord eller som redskap for kalkulering. Tavlen er laget av marmor, og størrelsen er 150 x 75 x 4.5 cm. Det har innskåret greske bokstaver, sammen med parallelle streker skåret som fordypninger. Salamistavlen er i dag oppbevart i Det greske nasjonalmuseum i Athen.
Tellebordene ble tildels fortrengt av bruken av kulerammer (abakus), men er lite er kjent om når og hvordan dette skjedde.
De første trykte aritmetikkbøkene som kom ut på henholdsvis italiensk (1478) og tysk (1482) var begge forfattet av en «Rechenmeister» fra Nûrnberg. Begge bøkene baserer seg på bruk av tellebord, beskrevet som «beregning på linjer». Bøkene var beregnet for lærere i aritmetikk. Den tyske matematikeren Adam Ries ga ut sin første bok Rechnung auff der linihen i 1518, og også denne brukte «linjekalkulasjon». Den neste boken hans, Rechnung auff der Linien und Federn, startet med «linjekalkulasjon», men gikk raskt over til bruk av «de nye tallene».
Den første kjente engelske trykte boken om aritmetikk kom i 1539, og boken refererer til beregninger «med penn eller med tellebord». Også Robert Recordes bok Ground of Artes fra 1542 hadde et avsnitt om tellebord.
Archidela
Archidela er en slekt av biller i delgruppen (underfamilien) sandjegere i familiegruppen løpebiller.
Utseende
Nokså små (7-9 millimeter), slanke og langbeinte, mørkt metallglinsende sandjegere. Kjevene er store og sigdformede, fasettøynene middels store og rundede. Pronotum er tønneformet, noe smalere enn hodet. Dekkvingene er jevnbrede.
Levevis
Artene lever på elvebredder, mest i kystnære områder, og havstrender.
Utbredelse
Slekten er utbredt i det nordlige Australia og på Ny-Guinea.
Systematisk inndeling
Artene har tidligere vært plassert i den store slekten Cicindela.
Mark Sykes
Mark Sykes (fullt navn Tatton Benvenuto Mark Sykes; født 16. mars 1879, død 16. februar 1919 i Paris) var en britisk offiser, diplomat og forskningsreisende og far til forfatteren Christopher Sykes.
Biografi
Sykes bodde sine tidlige leveår dels i London, dels i Sledmere House i East Riding of Yorkshire.
Fra 1911 satt han som representant i det britiske underhus for det konservative parti. Han ble god venn med Hugh Cecil, som også var parlamentsmedlem, og ble kjent med F. E. Smith og Hilaire Belloc. Sykes var også venn av Aubrey Herbert, en engelskmann med store innflytelse i midtøstenanliggender, og ble kjent med Gertrude Bell, en pro-arabisk rådgiver for Foreign Office.
Sykes ble aldri så helhjertet en talsmann for arabernes sak som Bell og hennes venner T. E. Lawrence og Percy Cox. Hans sympatier og interesser var ikke bare med araberne, men også områdets armenere, jøder og tyrkere.
Han ble baronett ved farens død i 1913.
Sykes oppsatte under første verdenskrig en bataljon frivillige og virket som britisk emissær en tid i Kaukasus og deretter i Mesopotamia og Kurdistan. Den britiske krigsminister Herbert Kitchener fikk ham med i Bunsenkomiteen, som skulle utarbeide anbefalinger angjeldende Midtøsten. Sykes ble snart komiteens dominerende personlighet. Det var Sykes og hans folk som gjenopplivet gamle greske og romerske navn for flere regioner i Midtøsten. Det gjaldt navnevalg som for eksempel Syria, Palestina, Irak og Mesopotamia.
Sykes ble i 1916 benyttet ved Storbritannias hemmelige forhandlinger med Frankrike om oppdeling av Tyrkias syriske og mesopotamiske besittelser og inngikk om dette i mai samme år med den franske diplomaten Picot den etter dem oppkalte Sykes-Picot-avtalen. Avtalen ble ikke offentliggjort før etter at bolsjevikene åpnet tsartidens russiske arkiver. Avsløringen av inneholdet ble publisert først i Izvestija og Pravda den 23. november 1917. Noen dager senere ble avtaleteksten gjengitt i The Manchester Guardian. For de involverte partene var avsløringen pinlig og skapte økende misstemning mellom partene og araberne. Britene hadde lovet eller i det minste forespeilet araberne en selvstendig arabisk statsdannelse, hvis de gjorde opprør mot tyrkerne. Støtte til dette fikk de blant andre av oberst T.E. Lawrence.
Historieforskningen tyder på at Sykes influerte utformingen av balfourerklæringen av 2. november 1917. Den sa at den britiske regjering var velvillig overfor en opprettelse i Palestina av et nasjonalt hjem for det jødiske folk.
Død, begravelse, ekshumering
Sykes døde i 1919 i Hotel Lotti i Paris av spanskesyken. Til tross for at han var katolikk, ble han begravet anglikansk. Hans levninger ble i 2008 ekshumert i den medisinske forsknings øyemed, som ledd av bestrebelsene for å kunne håndtere en slik pandemi (basert på viruset H1N1) i fremtiden.
Forfatterskap
Mark Sykes skrev både fagbøker om Midtøsten og satiriske romaner:
EM i padling 2007
EM i padling 2007 (europamesterskapet i padling) ble arrangert i Pontevedra i Spania i 2007.
Mark Sykes
Forfatterskap
De satiriske verker
Stuping under Sommer-OL 2008 – 10 meter synkronstup kvinner
Kvinnenes 10 meter synkron i stup under Sommer-OL 2008 fant sted den 12. august 2008 på Beijing nasjonale vannsportsenter.
Resultater
Briony Cole, Melissa Wu Paola Espinosa, Tatiana Ortiz Stefanie Anthes, Nora Subschinski Mary Beth Dunnichay, Haley Ishimatsu Choe Kum Hui, Kim Un Hyang Meaghan Benfeito, Roseline Filion Tonia Couch, Stacie Powell
Tuija Helander
Hun representerte landet sitt under Sommer-OL 1984 i Los Angeles, der hun ble nummer 7 på 400 meter hekk.
Prosmidia
Prosmidia er en slekt av biller som tilhører familiegruppen bladbiller (Chrysomelidae). Det er kjent 19 arter.
Utseende
Middelssttore (5 - 6 millimeter), noe brede, blanke, ofte røde og svarte bladbiller. Pronotum er noe bredere enn langt, mye smalere enn de jevnbrede dekkvingene. Antennene er tynne og nesten så lange som kroppen.
Levevis
Både larvene og de voksne (imago) er planteetere. De voksne billene flyr godt og kan forflytte seg over betydelige avstander.
Utbredelse
Slekten er utbredt i Afrika.
Hugh Edwards
Hugh Robert Arthur Edwards (født 17. november 1906, død 21. desember 1972) var en britisk roer som deltok i de olympiske leker 1932 i Los Angeles.
Edwards ble olympisk mester i roing to ganger under OL 1932 i Los Angeles. Han vant toer uten styrmann sammen med Lewis Clive og han var også med på den britiske fireren uten styrmann som vant foran.
Norway Chess 2016
Norway Chess 2016 var den fjerde utgaven av sjakkturneringen Norway Chess, og ble arrangert i Stavanger fra 18. til 30. april 2016.
12 dager før turneringsstart trakk vinneren av de to første utgavene, Sergej Karjakin, seg fra turneringen. Ifølge det russiske sjakkforbundet skulle Karjakin forberede seg til VM-møtet mot Magnus Carlsen i november.
Prosoplus
Prosoplus er en artsrik slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Små til middelsstore trebukker med sylindrisk kroppsform. De fleste er kamuflasjefargede i brunt eller grått og kan ligne kvist-stumper. Antennene er gjerne omtrent så lange som kroppen.
Levevis
Disse billene har larver som lever i død ved.
Utbredelse
Slekten er vidt utbredt i Sørøst-Asia og på de vestlige av øyene i Stillehavet.
Kunståret 1548
Kunståret 1548 er en oversikt over hendelser, fødte og avdøde kunstnerpersonligheter i 1548.
Kagawa (prefektur)
Kagawa (japansk: 香川県 – Kagawa-ken) er et prefektur i Shikokuregionen i Japan. Hovedstaden er Takamatsu.
Harald Sjonfjell
Harald Sjonfjell (født 30. mars 1949, død 20. juni 2013) var en norsk fagforeningsleder. Han var leder i OFS (nå SAFE) fra 1986 til 1990. Han begynte sin offshorekarriere i Phillips i 1978. Tidlig på 80-tallet var han medlem av styret i Ekofisk-Komiteen. I 1986 ble han valgt til leder av OFS, ett verv han hadde frem til 1990. I den perioden frontet han flere streiker for oljearbeiderne på norsk sokkel.
«De oljeansatte har mye å takke Harald Sjonfjell for», sa Leif Sande leder i Industri Energi i nekrologen til Harald Sjonfjell.
USAs arbeidsminister
USAs arbeidsminister (Secretary of Labor) er sjef for Arbeidsdepartementet i USA. Stillingen har fantes siden 6. mars 1913, som var datoen arbeidsdepartementet ble opprettet på. Det har vært 27 transportministere siden da, derav 16 republikanere og 11 demokrater.
Trachylepis
Trachylepis er en slekt av skinker med mange arter i Afrika og Sørvest-Asia. De er i stand til å krysse vide strekninger med åpent hav, og har etablert seg på Madagaskar, Komorene, Seychellene, Sokotra, og til og med på den brasilianske øygruppen Fernando de Noronha. Fossile funn er gjort på Aldabra.
De ble tidligere ble regnet til den store slekten Mabuya med mer enn 110 arter i mange varme strøk. Den gamle slekten er nå delt i fire slekter som er ment å utgjøre naturlige grupper. Alle arter på det amerikanske fastlandet regnes fortsatt til Mabuya. De andre to slektene er Chioninia (Kapp Verde), og Eutropis (Asia).
Da Mausfeld et al. splittet Mabuya ble de afrikanske artene plassert i slekten Euprepis Wagler, 1830. Bauer har siden endret slektsnavnet til Trachylepis Fitzinger, 1843.
Merzbow
Merzbow er kunstnernavnet til Masami Akita (født 1965 i Tokyo), en støymusiker fra Japan.
Biografi
Han studerte kunst ved Tamagawa-universitetet, med hovedvekt på malerkunst. I slutten av 1970-årene begynte han å eksperimentere med støy, og ga ut flere kassetter på «plateselskapet» Lowest Music & Art. Han har en lang utgivelsesliste og har samarbeidet med grupper og musikere som Mike Patton, Melt-Banana, Hanayo, Violent Onsen Geisha, Incapacitants, Zbigniew Karkowski, Russell Haswell, Keiji Haino og Boris.
Eliteserien i ishockey for menn 1992/93
Eliteserien i ishockey for menn 1992/93 var den 55. sesongen i det øverste nivået i ishockey i Norge. Seriespillet bestod av to deler. Del en var en grunnserie med 10 lag der de åtte beste lagene gikk videre til eliteserien del 2, og de to nederste måtte ut i sluttspillserien i 1. divisjon. I del 2 vil lagene som endte nummer 1 til 4 begynne med henholdsvis 4, 3, 2 og 1 poeng. De seks øverste i Eliteserien del 2 gikk til sluttspill og de to nederste spilte kvalifisering mot de to beste fra sluttspillserien i 1. divisjon.
Norpost
Norpost AS var et norsk postselskap grunnlagt 2. januar 1991. Selskapet var, siden liberaliseringen av postmarkedet ved lov om posttjenester i 2016, totalleverandør av posttjenester.
Norpost hadde 10–15 prosent markedsandel i Norge når det gjaldt uadressert post.
I august 2016 meldte selskapet at 500 ansatte blir oppsagt fordi Posten Norge ikke vil gi tilgang til sonenøkler som gir tilgang til postkasser som er bak låst dør.
15. mars 2017 ble det kjent at selskapet hadde begjært seg konkurs. Konkursboet ble kjøpt opp av Kvikkas.
Hara Takashi
Hara Takashi (født 9. februar 1856, død 4. november 1921) var en japansk politiker. Han var Japans statsminister fra 29. september 1918 til han ble knivstukket til døde den 4. november 1921.
Bakgrunn og virke
Hara ble født i en landsby i det som i dag er Iwate prefekturets hovedstad, Morioka. Han vokste opp i en samuraifamilie som hadde vært motstandere av Meijirestaurasjonen og etableringen av den samme regjeringen som Hara selv en dag skulle komme til å lede. På grunn av sin tilknytning til en tidligere fiende av den nye regjeringen, ble han derfor stående på siden i den politiske verden i Japan.
Hara reiste hjemmefra i en alder av 15 år og dro til Tokyo med båt. Han mislyktes med å komme inn på Japans sjøkrigsskole og begynte istedenfor på en fransk skole. Det var der han lærte seg å snakke fransk flytende. Kort tid senere begynte han å studere juss ved det som senere skulle bli Universitetet i Tokyo.
I en alder av 17 år ble Hara døpt romersk katolsk, og han tok navnet «David». Selv om det ble spekulert i om han ble kristen for egen vinning på denne tiden, forble han en kristen i det offentlige livet til den dagen han døde.
I en alder av 19 år brøt Hara med familiens samurai-klan og valgte i stedet å bli en vanlig borger. Hara arbeidet senere som journalist for en avis i tre år. Han sluttet i denne jobben i protest mot redaktørenes forsøk på å gjøre avisen til et talerør for det konservative partiet Rikken Kaishintō.
I 1882 tok Hara en stilling som minister i det japanske utenriksdepartementet på anmodning fra den daværende utenriksministeren Inoue Kaoru. Han ble deretter utnevnt til generalkonsul for Tianjin, Kina, og ble den første sekretæren til den japanske ambassaden i Paris, Frankrike. Under styret til Mutsu Munemitsu (1844–1897), tjente Hara som viseutenriksminister og som Japans ambassadør til Korea. I 1900 returnerte Hara tilbake til Japan, hvor han sluttet seg til det nylig grunnlagte partiet Rikken Seiyukai, som var blitt grunnlagt av Itō Hirobumi. Hara ble den første generalsekretæren i dette partiet. Etter dette ble han valgt til innenriksminister. I 1914, etter en lengre opphetet debatt innad i partiet, ble Hara utnevnt til president for partiet Rikken Seiyūkai for å erstatte den utgående og aldrende lederen Saionji Kinmochi. Ved det neste valget i 1917 ble dette partiet det største partiet i Japans riksdag. Som statsminister ble Hara aldri noen favoritt blant de konservative politikerne, byråkratene og de militære, og han ble viden foraktet av sosialister. I løpet av hans periode deltok Japan på fredskonferansen i Paris etter den første verdenskrig, og landet sluttet seg også til det internasjonale Folkeforbundet som en av grunnleggerne av dette.
I Korea brukte Japan militærmakt for å undertrykke et opprør, men senere begynte de med en noe mildere politikk for å redusere motstanden mot det japanske styret.
I november 1921 ble Hara myrdet (knivstukket) av en høyreorientert politiker som het Kon'ichi Nakaoka på jernbanestasjonen i Tokyo. Nakaoka ble løslatt fra fengselet etter 13 år, etter å ha begått drapet på den sittende japanske statsministeren. Hara var 65 år gammel da han ble drept.
Leyte (øy)
Leyte er en øy øst i øygruppen Visayas i Filippinene. Norddelen av øya ligger vest for øya Samar, mellom de to øyene går det inntil to kilometer trange San Juanico-sundet. Sør for Leyte skiller Surigaosundet øya fra østdelen av den store øya Mindanao. Øst for Leyte og nord for Mindanao breier Leytebukta seg, som videre mot øst går over i Filippinerhavet. Vest for Leyte skiller Canigaokanalen øya fra øyene Cebu og Bohol.
Leyte har et areal på 7 368 km². Øya er om lag 180 kilometer lang i retning nord-sør, og 65 km på det bredeste. Den er svært rik på fjell, blant annet med to aktive vulkaner, og i all hovedsak dekket av skog.
Øya er administrativt del i to provinser, Leyte og Southern Leyte.
Omkring 1,95 millioner mennesker er bosatt på Leyte, de aller fleste er kristne og sogner til katolisismen. Sør og vest på øya tales cebuano, mens man i nord og øst taler waray. De mest folkerike byene på Leyte, Tacloban og Ormoc, ligger henholdsvis på østsiden og vestsiden av øya.
Dagene 7. og 8 november 2013 herjet tyfonen Haiyan hele øya Leyte og flere omliggende øyer. Om lag 10 000 døde, og 620 000 ble evakuert.
Chuanqi (kinesisk opera)
Chuanqi (kinesisk: 传奇, pinyin: chuánqí EFEO: Ch'uan ch'i) er en tidlig for kinesisk opera. Den blomstret på Yuandynastiets tid.
Ved siden av teatersjangeren zaju, som stod sterkt i Nord-Kina, fantes i Sør-Kina var en annen form, Nanxi. Chuanqi utviklet seg fra disse formene, ikke minst fra den sistnevnte.
En chuanqioppføring kunne strekke seg over flere titalls handlinger og forestillinger og vare i flere uker.
Operaformen kunqu er en videreutvikling av chuanqi.
Litteratur
Chuanqi Чуаньци
Dvergkjempe
Dvergkjempe (Plantago tenuiflora) er en ettårig plante i kjempefamilien.
Den er en liten urt som blir 2–7 cm høy. De få bladene er enkle, trådformede og sitter i en grunnstilt rosett. Blomstene sitter i et kort aks i enden av en oppstigende stengel. Blomstringstida er i april–mai. Krona er hvit, og pollenknappene er rødbrune. Frukten er en kapsel med 6–10 frø.
Dvergkjempe kan neppe forveksles med de andre kjempeartene, men den ligner på muserumpe i soleiefamilien, som ofte vokser på de samme stedene.
Planten vokser på åpen jord i fuktige søkk og trives der jorda er salt- eller kalkholdig. Arten er utbredt på steppene i Øst-Europa og Asia fra Østerrike og Slovakia østover til Mongolia og Xinjiang og sørover til Iran og Irak. Den har en isolert forekomst i alvarvegetasjonen på Öland i Sverige.
Volleyball under Sentralamerikanske og karibiske leker 1970
Volleyball under Sentralamerikanske og karibiske leker 1970. Volleyball var en av flere sporter i de ellevte sentralamerikanske og karibiske leker som ble arrangert i Panama by i Panama i perioden 28. februar til 13. mars 1970. Det var tiende gangen som volleyball var med i de sentralamerikanske og karibiske leker. Det var to turneringer, en for menn og en for kvinner. Cuba vant mennenes turnering og Mexico vant dameturneringen.
Terje Berg
Terje Berg (født 20. august 1976 i Bodø) er en norsk gitarist, låtskriver og sanger.
Han har utgitt to utgivelser på egen hånd, og fikk i 2010 platekontrakt med plateselskapet Euridice. Han utga skiven Søster og bror på dette selskapet, som fikk svært god omtale i nordnorske aviser.
Han er og del av fotballfamilien Berg fra Bodø som sønn av den tidligere fotballspilleren Harald Johan «Dutte» Berg, og bror til fotballspillerne Ørjan, Arild og Runar Berg samt nevø av visesanger Terje Nilsen.
Søtvik Microkraftverk
Søtvik Microkraftverk er et vannkraftverk ved Nordfjorden i Ørland kommune i Trøndelag.
Det utnytter et fall på 105 meter i Søtvikelva. Søtvikvannet er oppdemmet.
Installert effekt er 90 kW. Årsproduksjon er 0,3 GWh.
Dønnmannen
Dønnmannen, lokalt også kjent som Dønnamannen, er en 856 meter høy fjelltopp på øya Dønna på Helgeland. Toppen er også det høyeste punkt i Dønna kommune. Den norske turistforening har tidligere merket stier opp til toppen fra Breivika, Einvika og Teigstad. Stiene fra Breivika og Einvika har felles rute opp fjellet fra Hagen og regnes som de sikreste, men i 2018 inntraff en dødsulykke på denne ruten. Ruten fra Teigstad ble stengt i 2016 på grunn av rasfare.
Dønnmannen har fått navnet sitt fordi toppen av fjellet har en profil som kan minne om profilen til en mann som ligger på rygg. Tidligere ble fjellet også kalt Teigstadnavaren, toppen er spiss og kan minne om en navar.
EM i padling 2008
EM i padling 2008 (europamesterskapet i padling) ble arrangert i Milano i Italia i 2008.
Bank Indonesia
Bank Indonesia (BI), er sentralbanken i Indonesia.
Sentralbankens hovedkvarter ligger i Jakarta, og sentralbanksjef er tidligere finansminister Agus Martowardojo.
Historie
Indonesia var nederlandsk koloni fra begynnelsen av 1800-tallet, under navnet Nederlandsk India. I 1828 etablerte Nederland De Javasche Bank (DJB), som hadde enerett i kolonien, denne eneretten ble også lovfestet i 1922, da DJB Bank Act ble vedtatt.
Japan okkuperte Indonesia fra 1942 til 1945, og allerede i 1945 lagde Indonesia et utkast til ny grunnlov, med forslag til egen sentralbank under navnet Bank Indonesia. Nederland forsøkte imidlertid å gjenerobre Indonesia, med den konsekvensen at landet fikk to regjeringer, og to sentralbanker. Nederland etablerte Nederlandsche Indische Civil Administrative (NICA). Indonesias egen regjering etablerte Jajasan Poesat Bank Indonesia (Bank Indonesia Foundation) som sentralbank, mens NICA ga De Javasche Bank rollen som utsteder i de områdene de kontrollerte. Denne maktkampen ble løst ved Rundebordskonferansen i 1949, der De Javasche Bank ble besluttet å være sentralbank for Indoniesia.
Den 1. juli 1953 ble De Javasche Bank nasjonalisert, og omdøpt til Indonesias Bank.
Sentralbanksjef
Pr november 2014 er Agus Martowardojo sentralbanksjef. Han har vært sentralbanksjef siden mai 2013, og hans periode varer fram til 2018. Visesentralbanksjef er Mirza Adityaswara.
Liste over kulturminner i Nissedal
Liste over kulturminner i Nissedal er en oversikt over fredede og/eller bevaringsverdige bygninger og elementer i Nissedal. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
VM i bryting 1973
VM i bryting 1973 (verdensmesterskapet i bryting) ble arrangert i Teheran i Iran i 1973.
Basutoland
Basutoland var en britisk besittelse, en enklave i Unionen Sør-Afrika, i perioden 1884-4. oktober 1966. Det ble deretter selvstendig under navnet Lesotho.
Bergen brannvesen
Brannsjef er Janicke Larsen.
Etableringen av et fastere brannkorps
1863 var året der en gikk over til mer fastere former for brannvern. Daniel Hansen ble ansatt som branndirektør for «det faste brannkorps». Under seg hadde han 1 assisten eller underbranndirektør, 1 overbrannmester, 1 underbrannmester, samt 18 brannkonstabler, der tre kunne få tittelen overbrannmester. I tillegg ville en fremdeles opprettholde det gamle brannkorpset «det alminnelige brannkorpset», som skulle ledes av det nye og mer faglig utdannede korpset. De faste ble stasjonert ved to stasjoner, Hagerupsgården og Corps de Garde, der førstnevnte etter hvert ble utpekt som hovedbrannstasjonen, det var også her branndirektøren hadde bolig og administrasjonskontor. Den nye branndirektøren hadde en stor jobb foran seg.
Veien videre
Historie videre fra etableringen av et fastere brannkorps viser et brannkorps i stadig endring, endringer av materiell (f.eks. fra hest til bil), endringer i arbeidsområder (ambulansekjøring, redde mennesker til fjells, til havs, ut av farlige stryk, restverdiredning etc.), endringer i personalpolitikken (f. eks. kortere arbeidstider), utvidelse av ansvarsområder (med stadig innlemmelse av omliggende kommuner). Bergen brannvesen i dag står opp i mot mange nye utfordringer, men også mye av de samme utfordringene som før.
Kommunesammenslåingen i 1972
1972 var året for den store kommunesammelslåingen i Bergen kommune. Det var kommunene Fana, Laksevåg, Åsane og Arna som slo seg sammen med Bergen. Tidligere hadde Årstad slått seg sammen med Bergen. Bergen brannvesen gikk fra å skulle ha ansvaret for 113 000 innbyggere og 35,8 km² til 213 000 innbyggere og 463 km². Storkommunen ble en realitet fra 1. januar 1972. Personen som skulle lede arbeidet med å samle de eksisterende brannvernene i de fire andre kommunene med Bergen kommune sitt var nyansatt brannsjef i Bergen Toralv Moe. Moe hadde tanker om å sette vekk en del av brannvesenet sitt mer trivielle arbeid, som vedlikehold på stasjonene, flaggheising etc. til andre enheter i kommunen, og frigi tid til å gradvis utbygge korpset til et redningskorps med ekspertise og utstyr til å takle de fleste ulykkessituasjoner der rask og effektiv hjelp var påkrevd. Reorganiseringen ble en krevende oppgave med mye motgang.
Foreninger, lag og fond
Bergen Brannvesen har hatt et rikt forenings- og lagsliv. Se artikler.
Bergen brannvesen i dag
Bergen Brannvesen er i dag tredelt, brannforebyggende avdeling, beredskapsavdelingen og 110-sentralen, i tillegg kommer administrasjonen. Den nye hovedbrannstasjonen, som åpnet i 2007, ligger på Nygårdstangen. I tillegg er det fem andre stasjoner: Åsane brannstasjon, Arna brannstasjon, Fana brannstasjon, Laksevåg brannstasjon og Sandviken brannstasjon. Janicke Larsen tok over som brannsjef 8. august 2022. Bergen brannvesen feiret i 2013 sitt 150-årsjubileum.